Viterbo

Viterbo Italiako erdialdeko hiria eta izen bereko probintziako (3.612 km2 eta 279.513 biztanle) hiriburua da. Lazion dago, Cimino mendiaren oinetan, Erroma hiriaren ipar-mendebalean. 62.441 biztanle zituen 2009an. Mugakideak Viterbok honako udalerri hauekin egiten du muga: BagnoregioBomarzoCanepinaCellenoCivitella d'AglianoGraffignanoMartaMonte RomanoMontefiasconeRonciglioneTuscaniaVetrallaVitorchianoCaprarolaSoriano nel Cimino Klima Ekonomia Nekazaritza produktuen merkataritza eta industria (janari industria) dira ekonomia jarduera nagusiak. Historia Hiri etruriarra izan zen kolonia erromatar bihurtu baino lehen. VIII. mendean Aita Santuaren lurraldeetan sartu zen; hiriaren jabetasunak Aita Santuaren eta enperadorearen arteko lehia ekarri zuen. 1257. urtean Aita Santuak bizilekutzat hartu zuen. 1309an Aita Santuak bizitokia Avignonen hartu zuenean hasi zen hiriaren gainbehera. Ondasun nabarmenak Aipagarriak dira hiriko gune historikoko monumentuak: XII. mendeko katedral erromanikoa, San Sisto, Santa Maria Nuova eta San Giovanni in Zoccoli eliza erromanikoak, San Francesco, Santa Maria della Salute, iturri, klaustro eta Aita Santuaren etxe gotikoak, Alessandri jauregia eta Errenazimentuko Santa Maria della Quercia eliza. Hiritik hurbil Ferento hiri etruriar-erromatarraren hondakinak eta San Martino al Cimino monasterio zistertarra daude. Ikus, gainera Via Francigena Erreferentziak Kanpo estekak (Italieraz) Viterboren webgune ofiziala